అలీ నఖ్వీ

సయ్యద్ అలీ ఉరూజ్ నఖ్వీ (జననం 1977, మార్చి 19) పాకిస్తాన్ మాజీ క్రికెటర్. కుడిచేతి వాటం బ్యాట్స్‌మన్ గా రాణించాడు. 1997 నుండి 1998 వరకు ఐదు టెస్టులు ఆడాడు.

జననం 
సయ్యద్ అలీ ఉరూజ్ నఖ్వీ 1977, మార్చి 19న పాకిస్తాన్ లోని లాహోర్ లో జన్మించాడు.

క్రికెట్ రంగం 
1997లో తన అరంగేట్రం టెస్టులోనే రావల్పిండి వేదికగా దక్షిణాఫ్రికా జట్టుపై 115 పరుగులతో తన ఏకైక సెంచరీని సాధించాడు. మరో అరంగేట్రం ఆటగాడు అజర్ మహమూద్ కూడా ఈ మ్యాచ్ లో సెంచరీ సాధించాడు. ఈ ఇద్దరూ సెంచరీ చేసిన ఏకైక అరంగేట్ర జోడీగా నిలిచారు. ఫస్ట్-క్లాస్ స్థాయిలో రెగ్యులర్ పార్ట్ టైమ్ ఆఫ్ స్పిన్ బౌలర్ గా ఉన్నాడు.

మూలాలు 

పాకిస్తాన్ క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
జీవిస్తున్న ప్రజలు
1977 జననాలు